CELEX: 32015R1385
Language: lv
Date: 2015-08-10 00:00:00
Title: Komisijas Īstenošanas regula (ES) 2015/1385 (2015. gada 10. augusts) par atsevišķu preču klasifikāciju kombinētajā nomenklatūrā

13.8.2015   
            
            
               LV
            
            
               Eiropas Savienības Oficiālais Vēstnesis
            
            
               L 214/6
            
         KOMISIJAS ĪSTENOŠANAS REGULA (ES) 2015/1385
   (2015. gada 10. augusts)
   par atsevišķu preču klasifikāciju kombinētajā nomenklatūrā
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (1) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
            
         
               (3)
            
            
               Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Padomes Regulas (EEK) Nr. 2913/92 (2) 12. panta 6. punktu. Būtu jānosaka, ka minētais laikposms ir trīs mēneši.
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
   2. pants
   Saistošo izziņu par tarifu, kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus no šīs regulas spēkā stāšanās dienas.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2015. gada 10. augustā
      
         
            Komisijas
         
         
            un tās priekšsēdētāja vārdā –
         
         
            Nodokļu politikas un muitas savienības ĢD ģenerāldirektors
         
         Heinz ZOUREK
      
   
   
      (1)  OV L 256, 7.9.1987., 1. lpp.
   
   
      (2)  Padomes 1992. gada 12. oktobra Regula (EEK) Nr. 2913/92 par Kopienas Muitas kodeksa izveidi (OV L 302, 19.10.1992., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Izstrādājums, ko izmanto, lai palīdzētu audzēt augus telpās un veicinātu to augšanu.
                  Izstrādājuma aptuvenie izmēri ir 80 × 80 × 160 cm, un tas sastāv no dobo tērauda cauruļu rāmja, tā sāni, augšdaļa un apakšdaļa ir no tekstilmateriāla, ko var pilnīgi aizvērt un kam ir pārklājums, kas atstaro gaismu iekšpusē. Tekstilmateriālā iestrādātas ventilācijas, ūdens un elektroenerģijas atveres, un tas ir hermētisks un gaismas necaurlaidīgs. Tekstilmateriālā iešūti rāvējslēdzēji, lai no visām pusēm nodrošinātu piekļuvi izstrādājuma iekšpusei.
                  Sk. attēlu (1).
               
               
                  6307 90 98
               
               
                  Klasifikācija noteikta, ievērojot 1., 3.b) un 6. vispārīgo kombinētās nomenklatūras interpretācijas noteikumu (VIN) un KN kodu 6307, 6307 90 un 6307 90 98 formulējumu.
                  Klasifikācija pozīcijā 9403 pie “citādām mēbelēm” nav iespējama, jo izstrādājumu nav paredzēts izmantot privātmājokļu, viesnīcu, biroju, skolu, baznīcu, veikalu, laboratoriju u. tml. aprīkošanai, bet lai palīdzētu audzēt augus telpās un veicinātu to augšanu (sk. arī harmonizētās sistēmas skaidrojumus pozīcijai 9403, otro rindkopu).
                  Klasifikācija pozīcijā 9406 pie “saliekamām būvkonstrukcijām” arī nav iespējama, jo konstrukciju paredzēts izmantot iekštelpās.
                  Gaismu atstarojošais pārklājums tekstilmateriāla iekšpusē un ventilācijas, ūdens un elektroenerģijas atveres ir svarīgi elementi, kas palīdz šā izstrādājuma iekšienē audzēt augus. Tāpēc izstrādājuma pamatīpašības 3.b) vispārīgā interpretācijas noteikuma nozīmē nosaka tekstilmateriāls.
                  Izstrādājums tāpēc jāklasificē ar KN kodu 6307 90 98 pie “citādiem gataviem tekstilizstrādājumiem”.
               
            
         (1)  Attēls pievienots tikai informācijai.